ນິນ ຕ້ອງການນຸ່ງເຄື່ອງ

Bounhome Khensonema

Aphisith Souphavongtay

ມື້ນີ້ແມ່ນມື້ເຂົ້າຮຽນມື້ທຳອິດຂອງນິນ. ແຕ່ວ່ານິນບໍ່ສາມາດນຸ່ງເຄື່ອງນັກຮຽນໄດ້ດ້ວຍໂຕເອງ!

ລາວຈິ່ງແລ່ນໄປຫາແມ່ຂອງລາວ ເພື່ອຂໍໃຫ້ແມ່ຊ່ວຍ.

“ແມ່​, ຊ່ວຍ​​ລູກນຸ່ງ​ເຄື່ອງ​ນັກ​ຮຽນແດ່ໄດ້ບໍ່?” ນິນ ຖາມ. “ແມ່​ຈ​ະ​ຊ່ວຍ​ລູກ ຫຼັງຈາກ​ແມ່​ແຕ່ງ​ກິນ​ແລ້ວເດີ້,” ແມ່ ເວົ້າຂຶ້ນ.

ນິນແລ່ນອອກໄປທາງນອກເພື່ອຊອກຫາຄົນທີ່ສາມາດຊ່ວຍລາວໄດ້.

“ພໍ່​ເອີ້ຍ, ຊ່ວຍ​ລູກນຸ່ງ​ເຄື່ອງ​ນັກຮຽນແດ່ໄດ້ບໍ່?” ​ນິນ ຖາມ. “ພໍ່​ຈະ​ຊ່ວຍ​ລູກ ຫຼັງ​ຈາກ​ທີ່​ພໍ່​ເກືອ​ເປັດ​ແລ້ວເດີ້,” ພໍ່ ​ເວົ້າຂຶ້ນ.

“ພໍ່​ຕູ້ເອີ້ຍ, ຊ່ວຍຫຼານ​ນຸ່ງ​ຊຸດ​ນັກຮຽນແດ່ໄດ້ບໍ່?” ​ນິນ ຖາມ. “ພໍ່​ຕູ້ກຳລັງເອົາຄວາຍໄປລົງທົ່ງ. ພໍ່ຕູ້ຈະຊ່ວຍຫຼານຕອນກັບມາເດີ້," ພໍ່ຕູ້ ຕອບ.

“ແມ່​ຕູ້ເອີ້ຍ, ຊ່ວຍ​ຫຼານນຸ່ງ​ຊຸດ​ນັກຮຽນແດ່ໄດ້ບໍ່?” ​ນິນ ຮ້ອງຖາມ. "ແມ່ຕູ້ຈະຊ່ວຍຫຼານ ຫຼັງຈາກແມ່ຕູ້ກວາດໃບໄມ້ອອກຈາກເດີ່ນແລ້ວກ່ອນເດີ້," ແມ່ຕູ້ ຕອບກັບ.

“ອ້າຍຫຼ້າເອີ້ຍ! ຊ່ວຍ​ນ້ອງນຸ່ງ​ຊຸດ​ນັກຮຽນແດ່ໄດ້ບໍ່?” ​ນິນ ຮ້ອງຖາມ. "ອ້າຍຈະຊ່ວຍເຈົ້າ ຫຼັງຈາກທີ່ອ້າຍຕັກນ້ຳຈາກນ້ຳສ້າງແລ້ວກ່ອນເດີ້," ອ້າຍຫຼ້າ ຕອບກັບ.

ບໍ່ມີໃຜສາມາດຊ່ວຍຂ້ອຍໄດ້ເລີຍ, ນິນ ຄິດດ້ວຍຄວາມເສົ້າໃຈ.

ທຸກ​ຄົນ ຄາ​ວຽກ​ໜົດ!

ນິນຕັດສິນໃຈນຸ່ງເຄື່ອງນັກຮຽນດ້ວຍໂຕເອງ. ທຳອິດ, ມັນປີ້ນທາງ. ຫຼັງຈາກນັ້ນ, ດ້ານຫຼັງກໍ່ມາຢູ່ດ້ານໜ້າ!

ແລະ ຫຼັງ​ຈາ​ກ​ນັ້ນ, ນິນ ໄດ້ພະ​ຍາ​ຍາມໃສ່​ເກີບ​ຂອງ​ລາວ.

ນິນໄປແຍງແວ່ນເບິ່ງ. ໂອ້ ບໍ່ໄດ໋! ຊຸດນັກຮຽນຂອງລາວ ແມ່ນຜິດກັບກັນໝົດເລີຍ!

ຄອບຄົວແນມເບິ່ງລາວ ແລະ ພາກັນຫົວຂຶ້ນອິກໆ. "ແມ່ຈະຊ່ວຍລູກເອງ," ແມ່ ເວົ້າຂຶ້ນ. "ພວກເຮົາຈະຊ່ວຍເຈົ້າເອງ!" ອ້າຍຫຼ້າ ແລະ ພໍ່ ກໍເວົ້າຂຶ້ນ.​

ຕອນນີ້, ນິນກໍ່ພ້ອມທີ່ຈະໄປໂຮງຮຽນແລ້ວ. ຂໍໃຫ້ເປັນມື້ທຳອິດທີ່ດີທີ່ສຸດເດີ້, ນິນ!

ຜົນ​ງານ​ນີ້​​ແມ່ນຖືກ​ສ້າງ​ຂື້ນ​ໂດຍ​ຜ່ານ​ການ​ສະ​ໜັບ​ສະ​ໜູນ​ຈາກ ​All Children Reading: A Grand Challenge for Development (ACR GCD) Founding Partners (United States Agency for International Development [USAID], World Vision, ແລະ Australian Government) ​​ໂດຍການ​ຮ່ວມ​ມືກັບ Global Book Alliance. ເຊິ່ງ​ໄດ້ກະກຽມຈັດທຳ​ໂດຍ The Asia Foundation ແລະ ບໍ່​ຈຳ​ເປັນ​ຕ້ອງ​ສະທ້ອນເຖິງມູມມອງຂອງ​ ACR GCD Founding Partners ຫຼື Global Book Alliance. ການ​ດັດ​ແປງ ຫຼື ການ​ແປ​ຜົນງານ​ດັ່ງກ່າວນີ້ ບໍ່​ຄວນຖືເປັນການ​ແປ ACR GCD ຢ່າງເປັນທາງການ, ແລະ ACR GCD ຈະບໍ່​​ຮັບ​ຜິດ​ຊອບ​ຕໍ່​ກັບເນື້ອ​ໃນ ຫຼື ຂໍ້​ຜິດ​ພາດ​ໃດໆ​ໃນ​ການ​ແປ​​ນີ້.

Brought to you by

Let's Read is an initiative of The Asia Foundation's Books for Asia program that fosters young readers in the Asia-Pacific. booksforasia.org To read more books like this and get further information, visit letsreadasia.org .

Original Story Nin Wants to Get Dressed, Author: Bounhome Khensonema . Illustrator: Aphisith Souphavongtay. Published by Room to Read, https://storyweaver.org.in/stories/34929-nin-hian-nungkheuong © Room to Read. Released under CC BY 4.0.

This work is a modified version of the original story. © The Asia Foundation, 2020. Some rights reserved. Released under CC BY 4.0.

For full terms of use and attribution, http://creativecommons.org/licenses/by/4.0/

Contributing translators: Vinitsa Chanthavong, Bivisouda, Manivone Thammavong, and Vilada